NÁRODNÁ RADA SLOVENSKEJ REPUBLIKY

**V. volebné obdobie**

CRD-1368/2012

**138a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 137/2010 Z. z. o ovzduší (tlač 138) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 115 z 24. júla 2012 pridelila vládny návrh zákona, ktorým sa mení a dopĺňa zákon č. 137/2010 Z. z. o ovzduší (tlač 138) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 65 zo 4. septembra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 34 zo 4. septembra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**K čl. I**

1. V bode 11 (§ 4 ods. 5) sa za slovo „štartu“ vkladá slovo „lietadiel“

Legislatívno-technická pripomienka z dôvodu precizovania textu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

2. V bode 11. v § 4 ods. 6 sa na konci vety nad slovo „predpisom“ umiestňuje odkaz 5a).

Navrhuje sa spresnenie textu a vloženie konkrétneho odkazu na osobitný predpis.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

3. 13. bod znie:

„13. V § 10 ods. 1 sa slová „a 9“ nahrádzajú slovami „a v rozhodnutiach podľa § 18 ods. 9 a § 31 ods. 2 alebo požadovať vo vyjadreniach podľa § 31 ods. 8.“.

Legislatívna úprava textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

4. V bode 20. v § 15a ods. 1 úvodnej vete sa vypúšťajú slová „na základe písomnej žiadosti ich prevádzkovateľa“.

Podávanie žiadostí o zaradenie do prechodného národného programu sa uskutočnilo už v júli tohto roku na základe výzvy MŽP SR a tento je v súčasnosti vo finálnom štádiu spracovania. Z uvedeného dôvodu je súčasné znenie § 15a návrhu zákona už neaktuálne a je potrebné ho zmeniť tak, aby v ňom podávanie žiadostí do prechodného národného programu už nefigurovalo.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

5. V bode 20. v § 15a ods. 1 písm. a) sa slová „žiadosť o zaradenie sa predkladá ministerstvu do 30. októbra 2012 spolu s programom znižovania emisií zo spaľovacieho zariadenia, ktorým“ nahrádzajú slovami „spaľovacie zariadenie sa zaradí do prechodného národného programu, ak spĺňa ustanovené podmienky a jeho prevádzkovateľ“.

Podávanie žiadostí o zaradenie do prechodného národného programu sa uskutočnilo už v júli tohto roku na základe výzvy MŽP SR a tento je v súčasnosti vo finálnom štádiu spracovania. Z uvedeného dôvodu je súčasné znenie § 15a návrhu zákona už neaktuálne a je potrebné ho zmeniť tak, aby v ňom podávanie žiadostí do prechodného národného programu už nefigurovalo.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

6. V bode 20. v § 15a ods. 1 písm. b) sa slová „žiadosť o zaradenie sa predkladá“ nahrádzajú slovami „prevádzkovateľ spaľovacieho zariadenia predkladá žiadosť o zaradenie“.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

7. V bode 20. v § 15a ods. 1 písm. c) sa slová „žiadosť o zaradenie sa predkladá“ nahrádzajú slovami „prevádzkovateľ spaľovacieho zariadenia predkladá žiadosť o zaradenie“.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

8. V bode 20. v § 15a ods. 2 sa slovo „žiadosti“ nahrádza slovom „zaradenia“.

Podávanie žiadostí o zaradenie do prechodného národného programu sa uskutočnilo už v júli tohto roku na základe výzvy MŽP SR a tento je v súčasnosti vo finálnom štádiu spracovania. Z uvedeného dôvodu je súčasné znenie § 15a návrhu zákona už neaktuálne a je potrebné ho zmeniť tak, aby v ňom podávanie žiadostí do prechodného národného programu už nefigurovalo.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

9. V bode 20. v § 15a ods. 3 sa za slová „odseku 1“ vkladajú slová „písm. b) a c)“.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. Bod 30. znie:

„30. V § 18 ods. 10 sa slová „súhlasy podľa odsekov 1 a 9“ nahrádzajú slovami „súhlas podľa odseku 1 a rozhodnutie podľa odseku 9“ a za slovo „súhlasu“ sa vkladajú slová „a rozhodnutia“.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**K čl. II**

11. V čl. II sa slová „1. októbra“ nahrádzajú slovami „1. novembra“ .

V tejto súvislosti sa vykonajú zmeny aj v bode 20. § 15a ods. 1 písm. a), bode 68. v nadpise § 32a.

Zmena účinnosti sa navrhuje z dôvodu trvania legislatívneho procesu a dodržania požiadaviek a lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny Výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 11 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 137/2010 Z. z. o ovzduší (tlač 138) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 137/2010 Z. z. o ovzduší (tlač 138) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 41 z 11. septembra 2012.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mikuláš **H u b a** v. r.

predseda výboru